EkBass/fiwiki-20250220-pages-articles huggingface dataset:
Transports publics fribourgeois

thumb|right|260px| TPF:n trolleybussi. Transports publics fribourgeois Holding (TPF) SA, on sveitsiläinen, julkista liikennettä Fribourgin kaupungissa, Fribourgin kantonissa ja sen lähialueilla tuottava yritysryhmä. TPF:llä on linja-auto-, juna- ja funikulaariliikennettä. == Yhtiörakenne == Yhtiöihin kuuluvat liikennettä hoitava Transports publics fribourgeois Trafic (TPF TRAFIC) SA, toimintaan liittyvän infrastruktuurin omistava Transports publics fribourgeois Infrastructure (TPF INFRA) SA ja kiinteistöt omistava Transports publics fribourgeois Immobilier (TPF IMMO) SA. TPF Holding omistaa TPF Traficin ja TPF Immon kokonaan, mutta TPF Infrassa on liittovaltio pääomistaja 66,5 prosentilla. TPF Holdingin pääomistajia ovat Fribourgin kantoni (75 %), Fribourgin kaupunki (16 %) ja valtion rautatieyhtiö SBB (5 %). == Liikenne == === Linja-autoliikenne === TPF:llä on paikallisliikennettä Fribourgissa (10 reittiä) ja Bullessa (3 reittiä) sekä aluellista liikennettä koko kantonin alueella (yli 40 reittiä). === Raideliikenne === TPF omistaa rataverkkoa ja sillä on junaliikennettä koko kantonin alueella. Pohjoisosassa on SBB:n ja BLS:n rautateihin liittyvä normaalilevyinen rataosuus Fribourg–Murten–Ins. Kantonin eteläosassa Bulle on TPF:n rautatieliikenteen keskus. Sieltä lähtee normaalilevyinen rata Romontiin sekä kapearaiteinen yhteys kolmeen suuntaan: lounaaseen Plaézieux’hön, itään Broc’hon ja etelään Montbovoniin, jossa rata yhdistyy MOBin rataverkkoon. Lisäksi Fribourgissa on lyhyt funikulaariyhteys. Rataosuus pituus km raideleveys käyttövoima käyttöönotto Fribourg–Murten–Ins 32,2 1 435 mm 15 kV, 16,7 Hz 1898–1903 Bulle–Romont 18,2 1 435 mm 15 kV, 16,7 Hz 1868 Bulle–Palézieux 19,5 1 000 mm 900 Vdc 1901–04 Bulle–Broc 5,4 1 000 mm 900 Vdc 1912 Bulle–Montbovon 36,7 1 000 mm 900 Vdc 1903–04 funikulaari Neuveville – St. Pierre 0,121 1 200 mm painovoima 1899 yhteensä 112,1 == Liiketoiminta == TPF Holdingin liikevaihto oli vuonna 2015 noin 131 milj. Sfr. Yhtiön kulkuneuvoilla kulki yhteensä noin 29 milj. matkustajaa, joista 17 miljoonaa oli Fribourgin paikallisessa linja-autoliikenteessä. == Lähteet == == Aiheesta muualla == Luokka:Fribourg Luokka:Fribourgin kantoni Luokka:Sveitsiläiset rautatieyhtiöt
Lea Kauppi (taidemaalari)

Lea Kirsti Kauppi (2. syyskuuta 1917 Petäjävesi – 9. joulukuuta 1999 Kemi)Kemin seurakunta, Kauppi Lea Kirsti, Peurasaaren hautausmaa, Kemi, vanha hautausmaan osa, viitattu 12.7.2022 oli suomalainen naivistinen taidemaalari. Kauppi syntyi Petäjävedellä, mutta asui ja työskenteli pitkään Kemissä. Taiteilijana pääosin itseoppinut Kauppi osallistui Nina Vanaksen maalauskurssille 1955 ja Christina Snellmanin piirustuskurssille 1962–1963. Hänen teoksiaan oli ensimmäisen kerran esillä näyttelyssä Rovaniemellä 1956. Niitä on useissa eri kokoelmissa kuten Aineen, Kemin, Lahden, Oulun, Porin ja Rovaniemen taidemuseoissa sekä Wäinö Aaltosen museossa. Naivistisia teoksia Kauppi ryhtyi tekemään 1960-luvun lopulla, ne ovat värikkäitä ja koristeellisia ja niissä on "aitonaivistinen" perspektiivi. 1960–1970-luvuilla Kauppi muodosti modernistisen Ryhmä Kemin yhdessä Nina Vanaksen, Harry Porkon, Liisa Rautiaisen, Toivo Hoskarin ja Olavi Korolaisen kanssa. Vuonna 1943 avioitunut Kauppi toimi Veitsiluoto Oy:n konttoristina aina vuoteen 1977 asti. Hänelle myönnettiin valtion taiteilijaeläke vuonna 1986. ==Lähteet== Luokka:Suomalaiset taidemaalarit Luokka:Naivistit Luokka:Vuonna 1917 syntyneet Luokka:Vuonna 1999 kuolleet
Idarubisiini

Idarubisiini (C26H27NO9) on antrasykliineihin kuuluva orgaaninen yhdiste. Yhdistettä voidaan käyttää lääketieteessä useiden syöpien hoidossa. ==Ominaisuudet ja käyttö== Huoneenlämpötilassa idarubisiini on oranssia kiteistä ainetta. Yhdiste on optisesti aktiivinen ja sen ominaiskiertokyky metanoliliuoksessa on +205. Idarubisiinin rakenne koostuu daunosamiinisokerista ja aglykonista nimeltä 4-demetoksidaunorubisinoni. Idarubisiini interkalatoituu muiden antrasykliinien tavoin DNA:n kaksoiskierteen väliin. Yhdiste estää topoisomeraasi I:n toimintaa, minkä seurauksena syöpäsolujen DNA:n vaurioiden korjaaminen, RNA:n synteesi ja proteiinisynteesi estyvät. Elimistössä siitä muodostuu maksassa idarubisinolia, joka on myös lääkeaineena aktiivinen. Ainetta voidaan käyttää yhdessä sytarabiinin ja tioguaniinin kanssa. Idarubisiinia voidaan käyttää muun muassa leukemian, lymfoomien ja pitkälle edenneen rintasyövän hoidossa. Monista muista poiketen idarubisiini voidaan annostella myös tablettina laskimoon annettavan infuusion lisäksi.Axel Kleemann: Antineoplastic Agents, 1. Nonhormonal, Ullmann's Encyclopedia of Industrial Chemistry, John Wiley & Sons, New York, 2010. Viitattu 29.7.2016 ==Haittavaikutukset== Tyypillisiä idarubisiinin haittavaikutuksia ovat huonovointisuus, maksa-arvojen muutokset, iho-oireet ja luuydinsuppressio. Verrattuna daunorubisiiniin ja doksorubisiiniin idamysiinin sydäntoksisuus on niitä selvästi alhaisempi.Terrence W. Doyle & Dolatrai M. Vyas: Chemotherapeutics, Anticancer, Kirk-Othmer Encyclopedia of Chemical Technology, John Wiley & Sons, New York, 2000. Viitattu 29.7.2016 ==Synteesi== Idarubisiini on daunorubisiinin johdannainen ja sitä voidaan valmistaa siitä puolisynteettisesti. Suuressa mittakaavassa kokonaissynteesi on kuitenkin tehokkaampi tapa. (–)-1,4-dimetoksi-6-hydroksi-6-asetyylitetraliini reagoi ftaalianhydridin kanssa. Muodostuva välituotteen karbonyyliryhmä suojataan ketaalina ja reaktio bromin sekä atsobisisobutyronitriilin kanssa ja hydrolyysi muodostavat idarubisiinin aglykoniosan. Daunosamiini voidaan liittää aglykoniin joko N,O-bis(trifluoriasetyyli)daunosaminyylikloridin avulla hopeatriflaatin katalysoimana tai bioteknisesti Streptomyces peucetius- bakteerin avulla. ==Lähteet== Luokka:Solunsalpaajat
Maria Loew

Maria Loew (Dagny Emma Maria Rosenlew-Grenman) (17. lokakuuta 1891 Pori – 9. maaliskuuta 1940 Helsinki) oli suomalainen kuvanveistäjä ja taidemaalari.Suomen Kuvataiteilijamatrikkeli : Maria Loew Maria Loewin vanhemmat olivat toimitusjohtaja Hugo Rosenlew (1862–1915) ja Hanna Maria Ericsson (1864–1952).Geni.com : Dagny Emma Maria Hugosdotter Grénman (Rosenlew) Hän opiskeli Taideteollisessa keskuskoulussa 1910–1911 ja Suomen Taideyhdistyksen piirustuskoulussa 1910–1912. Loew osallistui Suomen Taiteilijain näyttelyyn vuonna 1921. Maria Loew oli naimisissa vuodesta 1917 apteekkari, silmälääkäri Verner Eliel Grénmanin (1873–1949) kanssa. == Lähteet == == Aiheesta muualla == * Suomalaisen kuvataiteen bibliografia : Maria Loew Luokka:Suomalaiset taidemaalarit Luokka:Suomalaiset kuvanveistäjät Luokka:Vuonna 1891 syntyneet Luokka:Vuonna 1940 kuolleet
Vasil H’amutouski

Vasil Iosifavitš H’amutouski (, ; s. 30. elokuuta 1978 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Valko-Venäjän liigassa pelaavaa Dinamo MinskiäBelarus - V. Khomutovskiy - Profile with news, career statistics and history - Soccerway Беларусь - V. Khomutovskiy - Профиль с новостями, карьерной статистикой и историей - Soccerway ja on pelipaikaltaan maalivahti. ==Lähteet== ==Aiheesta muualla== * Vasil H’amutouski National Football Teams -sivustolla * Luokka:Elävät henkilöt Luokka:Vuonna 1978 syntyneet Luokka:Valkovenäläiset jalkapallomaalivahdit
Martti Lehto

Martti Lehto (1933 Helsinki – 4. elokuuta 2016 Vantaa) oli suomalainen naivistinen taidemaalari. Lehto alkoi kokopäiväiseksi taiteilijaksi vasta vuonna 1990, työskenneltyään jo 16-vuotiaasta kirjapainoalalla ensin latojana ja sitten faktorina. Kirjapainotuotteiden suunnittelua Lehto myös opetti sekä Taideteollisen korkeakoulun että Ammattienedistämislaitoksen opiskelijoille. Naivistisesta taiteesta Lehto kiinnostui silti jo 1970-luvun alussa ja on ollut mukana näyttelyissä vuodesta 1973. Alkuaikojen surrealistinenkin taidemaalari tunnetaan ehkä parhaiten kissamaalauksistaan, mutta myös muista eläinaiheistaan. Monista Lehdon värikkäistä maalauksista on tehty julisteita ja postikortteja. ==Lähteet== ==Aiheesta muualla== * Itkonen, Satu ja Lehto, Martti, 2003. Kissanpäivät: Martti Lehdon maalauksia. Helsinki: Taidepiste. 64 s. ISBN 951-96451-5-2 Luokka:Suomalaiset taidemaalarit Luokka:Naivistit Luokka:Vuonna 1933 syntyneet Luokka:Vuonna 2016 kuolleet
Kevin Ware

Kevin Douglas Ware (s. 3. tammikuuta 1993 Bronx, New York) on yhdysvaltalainen koripalloilija, pelipaikaltaan pelintekijä tai heittävä takamies. NCAA- yliopistomestaruuden vuonna 2013 voittanut Ware tuli tunnetuksi samalla kaudella loukkaannuttuaan vakavasti. == Ura == Ware pelasi yliopistokoripalloa vuosina 2011–2014 Louisvillessä ja vuosina 2014–2016 Georgia Statessa. Louisvillessä hän voitti NCAA:n yliopistomestaruuden vuonna 2013. Puolivälieräottelussa Duke Universityä vastaan Ware hyppäsi peittämään vastustajan heittoa ja mursi alastulossa jalkansa: erittäin pahan näköisen avomurtuman suositussa ottelussa saanut Ware sai loukkaantumisellaan runsaasti julkisuutta.Sports IllustratedCollege Basketball at Sports-Reference.com Warea ei varattu NBA:n vuoden 2016 varaustilaisuudessa. Hän aloitti ammattilaisuransa heinäkuussa 2016 tehtyään sopimuksen Korisliigassa pelanneen Kauhajoen Karhun kanssa.http://www.karhubasket.net/site?node_id=3&action;=show_data&p;_id=2102 Karhun jälkeen Ware on pelannut ammatikseen Tšekissä, Kreikassa ja Kanadassa, kunnes tammikuussa 2020 Ware palasi Suomeen Korihaiden paitaan. == Lähteet == * Kevin Ware Stats College Basketball at Sports-Reference.com * Profiili GSU Men's Basketball * Lake, Thomas: Unbroken: Kevin Ware rebuilding his hoops career away from the spotlight Sports Illustrated === Viitteet === Luokka:Yhdysvaltalaiset koripalloilijat Luokka:Vuonna 1993 syntyneet Luokka:Elävät henkilöt
Martha Nordenswan-Lindgren

Martha Nordenswan-Lindgren (29. elokuuta 1877 Tampere – 12. joulukuuta 1963) oli suomalainen kuvanveistäjä, taidemaalari ja kuvittaja.Suomen Kuvataiteilijamatrikkeli : Martha Nordenswan-LindgrenMartha Lindgrenin kuolinilmoitus (maksullinen artikkeli) Helsingin Sanomat 18.12.1963, HS Aikakone. Viitattu 22.8.2018. Martha Nordenswan-Lindgrenin vanhemmat olivat vesirakennusten yli-insinööri Hugo Kasimir Nordenswan (1834–1904) ja Zelée Christina Agricola (1838–1925).Geni.com : Martha Nordenswan Hän opiskeli maalausta ja kuvanveistoa Helsingissä Suomen Taideyhdistyksen piirustuskoulussa vuosina 1895, 1897–1903 ja 1924–1926, ja Taideteollisuuskoulussa 1899, sekä Pariisissa Académie Colarossissa ja yksityisesti A. Muchanin johdolla vuosina 1900–1901. Nordenswan-Lindgrenin töitä oli ensi kerran julkisesti näytteillä vuonna 1935.85-vuotiaita (maksullinen artikkeli) Helsingin Sanomat 29.8.1962, HS Aikakone. Viitattu 22.8.2018. Martha Nordenswan-Lindgren oli naimisissa vuodesta 1906 arkkitehti Carl Axel Lindgrenin (1881–1953) kanssa.Ylioppilasmatrikkeli 1900 : Carl Axel LindgrenCarl Axel Lindgrenin kuolinilmoitus (maksullinen artikkeli) Helsingin Sanomat 4.7.1953, HS Aikakone. Viitattu 22.8.2018. Martha Nordenswanin sisar oli taidemaalari Karin Nordenswan. == Teoksia == * Suru ja Ylösnousemus pronssipatsaat Hausjärven siunauskappelissa. 1959 Akin keräilysivut : Hausjärven siunauskappeli 1955 * useita tilausmuotokuvia Helsingin Säätytalossa == Kirjankuvituksia == * Friedrich Gerstäcker : Jumalan silmä : satu ; vapaasti suomensi Aune Krohn ; kuvat piirtänyt Martha Nordensvan- Lindgren. WSOY 1908 * Laura Fitinghoff : Hallatunturin lapset ; suomensi Dagmar Klemetti ; kuvat piirtänyt Märtha Nordenswan-Lindgren. WSOY 1911 * Kyösti Wilkuna : Suomalainen linnanneiti, josta tuli kuningatar ; vignetit ja päällyskuvan piirtänyt Märtha Nordenswan-Lindgren. WSOY 1911 == Lähteet == == Aiheesta muualla == * Suomalaisen kuvataiteen bibliografia : Martha Nordenswan-Lindgren Luokka:Suomalaiset taidemaalarit Luokka:Suomalaiset kuvanveistäjät Luokka:Suomalaiset kuvittajat Luokka:Vuonna 1877 syntyneet Luokka:Vuonna 1963 kuolleet
Jackie (elokuva)

Jackie on vuonna 2016 ensi-iltansa saanut elämäkertaelokuva, jonka on ohjannut Pablo Larraín. Elokuva kertoo Yhdysvaltain ensimmäisestä naisesta Jacqueline ”Jackie” Kennedystä. Häntä näyttelee Natalie Portman ja muissa pääosissa ovat Greta Gerwig, Peter Sarsgaard, Max Casella, Beth Grant ja John Hurt. Elokuva sai ensi-iltansa Venetsian elokuvajuhlilla 7. syyskuuta 2016, jossa se myös kilpaili pääpalkinnosta Kultaisesta leijonasta. Suomessa elokuvan ensi-ilta on 6. tammikuuta 2017. Jackie sai kolme Oscar-ehdokkuutta vuoden 2017 gaalassa muun muassa parhaasta naispääosasta, musiikista ja puvustuksesta. == Näyttelijät == == Vastaanotto == === Arvostelut === Elokuva on saanut erinoimaisen vastaanoton Venetsian elokuvajuhlilla. Arvosteluja keräävän Rotten Tomatoes -sivuston mukaan 95 % kriitikoista on antanut elokuvalle positiivisen arvosanan keskiarvolla 8.2/10. Keräys perustuu 22 arviointiin. Erityisesti Portmanin roolisuoritusta on kehuttu. The Hollywood Reporterin David Rooney kutsui arvostelussaan Portmanin roolisuoritusta tämän uran parhaaksi. === Palkinnot ja ehdokkuudet === Jackien käsikirjoittaja Noah Oppenheim palkittiin Venetsian elokuvajuhlilla parhaan käsikirjoituksen palkinnolla. Palkinnot ja ehdokkuudet Palkinto Päiväys Kategoria Kenelle Tulos Lähde Oscar 26. helmikuuta 2017 Naispääosa Natalie Portman Oscar 26. helmikuuta 2017 Musiikki Mica Levi Oscar 26. helmikuuta 2017 Puvustus Madeline Fontaine == Lähteet == == Aiheesta muualla == * * Luokka:Vuoden 2016 yhdysvaltalaiset elokuvat Luokka:Vuoden 2016 ranskalaiset elokuvat Luokka:Chileläiset elokuvat Luokka:Elämäkertaelokuvat Luokka:Elokuvat poliitikoista Luokka:Searchlight Picturesin elokuvat Luokka:John F. Kennedyn salamurha Luokka:BAFTA Film Award -palkitut elokuvat
KK Neptūnas

KK Neptūnas on vuonna 1964 perustettu koripalloseura Klaipėdasta, Liettuasta. Se pelaa kotiottelunsa vuonna 2011 valmistuneella Švyturio Arenalla, johon mahtuu 6 200 katsojaa. Neptūnaksesta tuli kaudella 2014–2015 historian kolmas liettualaisjoukkue Euroliigassa Žalgiriksen ja Lietuvos Rytasin jälkeen. Seura on nimetty Antiikin Rooman veden jumalan Neptunuksen mukaan. Neptunas Luokka:Klaipėdan urheilu Luokka:Vuonna 1964 perustetut urheiluseurat
Karl Nyholm

Karl Wilhelm Nyholm (28. maaliskuuta 1879 Pirkkala – 26. marraskuuta 1955) oli suomalainen taidemaalari.Suomen Kuvataiteilijamatrikkeli : Karl Nyholm Karl Nyholm opiskeli Taideteollisessa keskuskoulussa 1896–1899 ja Suomen Taideyhdistyksen piirustuskoulussa 1899–1903. Hän osallistui Suomen Taiteilijain näyttelyihin vuosina 1909, 1911, 1913 ja 1915. == Lähteet == == Aiheesta muualla == * Suomalaisen kuvataiteen bibliografia : Karl Nyholm Luokka:Suomalaiset taidemaalarit Luokka:Vuonna 1879 syntyneet Luokka:Vuonna 1955 kuolleet
Raigo Mõlder

thumb|Mõlder vuonna 2015 Raigo Mõlder (s. 25. maaliskuuta 1982) on virolainen kartanlukija. == Ura == Mõlder toimi kartanlukijana maanmiehelleen Ott Tänakille. Pari kilpaili yhdessä ensimmäistä kertaa 2007, ja vakituisesti kaudesta 2014 lähtien. He ajoivat kaudella 2016 MM-sarjaa rengasvalmistaja DMACK:in WRC-tallin autolla. Kaudella 2017 Martin Järveoja siirtyi Tänakin kartanlukijaksi. ==Lähteet== Luokka:Virolaiset kartanlukijat Luokka:Vuonna 1982 syntyneet Luokka:Elävät henkilöt
Martta Durchman

Martta Johanna Durchman ['durkman] (22. huhtikuuta 1897 Virolahti – 1. lokakuuta 1946) oli suomalainen taidemaalari. Martta Durchman opiskeli Taideteollisessa keskuskoulussa 1925–1927 ja Suomen Taideyhdistyksen piirustuskoulussa 1928–1932. Hän osallistui Suomen Taiteilijain näyttelyihin vuosina 1937, 1938, 1939, 1941, 1942 ja 1945. == Lähteet == == Aiheesta muualla == * Suomalaisen kuvataiteen bibliografia : Martta Durchman Luokka:Suomalaiset taidemaalarit Luokka:Vuonna 1897 syntyneet Luokka:Vuonna 1946 kuolleet
Abu Omar al-Baghdadi

Abu Omar al-Baghdadi (syntyjään Hamid Dawud Mohamed Khalil al Zawi), ; 1959 - 18\. huhtikuuta 2010 Tikrit, Irak) oli Irakin al-Qaidan Islamilaisen valtion (tunnetaan nykyisin nimellä Isis) johtaja vuodesta 2006 kuolemaansa saakka. Hänen jälkeensä järjestön johtajana on toiminut kalifi Abu Bakr al-Baghdadi, joka ei nimestään huolimatta ole sukua Abu Omarille. Abu Omar al-Baghdadin menneisyydestä on julkisuudessa vain hyvin vähän tietoa, eikä hänestä myöskään ole vahvistettuja kuvia. Yhdysvaltain armeija arvelee, että Abu Omar al- Baghdadi olikin vain tekaistu henkilö, jota esitti irakilainen näyttelijä Abu Abdullah al-Naima.Who is Abu Omar al-Baghdadi http://www.iltasanomat.fi/ulkomaat/art-2000000241012.html Aiemmin hänet ilmoitettiin pidätetyn Irakissa useita kertoja vuosina 2007 ja 2009, mutta jokaisella kerralla saatiin myöhemmin selville, että kyseessä olikin joku muu ja Abu Omar al-Baghdadiksi epäilty henkilö esiintyi jälkeenpäin nauhoitteilla. Vuonna 2010 Irak ilmoitti teloittaneensa Tikritissä oikean Abu Omar al- Baghdadin, joka oltiin löydetty Irakin pääkaupungista Bagdadista. == Lähteet == Luokka:Irakilaiset henkilöt Luokka:Al-Qaidan jäsenet Luokka:Islam Irakissa Luokka:Vuonna 1959 syntyneet Luokka:Vuonna 2010 kuolleet
Konrad Fünfstück

Konrad Fünfstück (s. 7. lokakuuta 1980) on saksalainen jalkapallovalmentaja. Hän toimii Werder Bremen U23-joukkueen päävalmentajana. ==Ura== Fünfstück joutui lopettamaan pelaajauransa 19-vuotiaana polvivammojen vuoksi. Hän jatkoi työtä jalkapallon parissa ja toimi jo nuorella iällä valmentajana VfB Pößneckin valmentajana.FCK-Trainer Fünfstück: "Regionalliga für Ausbildung genau richtig" Vuonna 2002 Fünfstück siirtyi SpVgg Greuther Fürthin organisaatioon ja työskenteli seuran organisaatiossa juniorivalmennuksessa vuosien ajan. Vuonna 2011 Fünfstück nousi Greuther Fürthin II-joukkueen päävalmentajaksi. Vuoden 2013 alussa hän siirtyi 1. FC Kaiserslauternin II- joukkueen päävalmentajaksi.Fünfstück erwartet spannende Aufgaben Fünfstück työskenteli Kaiserslauternin organisaatiossa myös juniorivalmennuksen koordinaattorina. Syyskuussa 2015 hän nousi seuran edustusjoukkueen päävalmentajaksi.RUNJAIC TRITT ZURÜCK - FÜNFSTÜCK WIRD NEUER CHEFTRAINER Fünfstückin johdolla Kaiserslautern säilytti sarjapaikkansa sijoituttuaan 2. Bundesliigan sijalle 10. Toukokuun lopussa 2016 seurajohto kuitenkin vapautti Fünfstückin tehtävistään.FCK STELLT TRAINER KONRAD FÜNFSTÜCK FREI Kesällä 2017 Fünfstückistä tuli Challenge Leaguen FC Wilin päävalmentaja.UN ENTRAÎNEUR ALLEMAND SUR LE BANC DU FC WIL Pesti päättyi potkuihin maaliskuussa 2019.Ciriaco Sforza darf wieder Trainer sein Kesällä 2019 Fünfstück allekirjoitti sopimuksen Werder Bremenin kanssa ryhtyen seuran U23-joukkueen päävalmentajaksi.Neuer Coach: Fünfstück unterschreibt bei Werder II ==Lähteet== Luokka:Saksalaiset jalkapallovalmentajat Luokka:Vuonna 1980 syntyneet Luokka:Elävät henkilöt
James Vowles

James Vowles (s. 20. kesäkuuta 1979 Felbridge, East Sussex, Englanti) on brittiläinen insinööri. Hän toimi Formula 1 -talli Mercedeksen strategisena päällikkönä. Hän toimi aiemmin myös ennen Mercedestä Brawn GP:n strategisena päällikkönä ja insinöörinä BAR:lla ja Hondalla. Nykyään Vowles toimii Williams-tallin tallipäällikkönä. ==Lähteet== Luokka:Brittiläiset urheiluvaikuttajat Luokka:Brittiläiset insinöörit Luokka:Formula 1 -tallipäälliköt Luokka:Formula 1 -tallien työntekijät Luokka:Vuonna 1979 syntyneet Luokka:Elävät henkilöt
Robert Frankenhauser

Robert Frankenhauser (9. huhtikuuta 1896 Pietari – 30. elokuuta 1968 Helsinki) oli suomalainen taidegraafikko.Suomen Kuvataiteilijamatrikkeli : Robert FrankenhauserKansallisgalleria - Taidekokoelmat : Robert Frankenhauser Robert Frankenhauser opiskeli Pietarissa Jacob Semenovitš Goldblattin (1860–1929) johdolla 1915–1916 ja Nikolai Alexandrovitš Brunin (1856–1935) johdolla 1916–1917 sekä yhden lukukauden verran Pietarin taideakatemiassa 1917. Myöhemmin hän opiskeli vielä Aukusti Tuhkan johdolla 1947 ja 1948. Frankenhauser osallistui Suomen Taiteilijain näyttelyihin vuosina 1953, 1954, 1957 ja 1961 sekä Suomen Taideakatemian 3-vuotisnäyttelyihin vuosina 1950, 1953, 1956 ja 1965. Ulkomailla hänen töitään oli näytteillä Tukholmassa 1948 ja 1960, Tšekkoslovakiassa ja DDR:ssä 1954 ja 1960, Brysselissä 1954, Roomassa 1955, Länsi-Saksassa 1956, Madridissa 1957 sekä Unkarissa ja Moskovassa 1961. == Teoksia == thumb|upright|Pernajan sankarimuistomerkki, yhdessä Rafael Blomstedtin kanssa, Loviisa. Frankenhauser suunnitteli yhdessä arkkitehti Rafael Blomstedtin kanssa Pernajan sankarihauta-alueen ja sankarimuistomerkin. Alue on Mikael Agricolan muistomerkin vieressä. * Puistoaihe : viivasyövytys. 1955 * Ruoppaaja : viivasyövytys. 1956 == Lähteet == == Aiheesta muualla == * Suomalaisen kuvataiteen bibliografia : Robert Frankenhauser Luokka:Suomalaiset taidegraafikot Luokka:Vuonna 1896 syntyneet Luokka:Vuonna 1968 kuolleet
Viron ralli

thumb|250px|Aleksei Lukjanuk lähtölavalla vuoden 2014 kilpailussa. Viron ralli (tunnetaan kansainvälisesti nimellä Rally Estonia) on vuodesta 2010 lähtien vuosittain järjestettävä soraralli. Rallin päätukikohtana toimii Otepää, ja lähtö- sekä maalijuhlallisuudet ovat Tarton keskustassa. Vuodesta 2014 lähtien ralli on kuulunut rallin EM-sarjaan. Vuonna 2020 Viron ralli lisättiin rallin MM-sarjan kilpailukalenteriin kesken kauden korvaamaan koronaviruspandemian vuoksi peruttuja osakilpailuja. Se oli mukana MM-sarjassa myös kaudella 2021 ja 2022. Kaudella 2024 kilpailu kuului EM-sarjaan ja Latvian ralli tuli sen paikalle MM-sarjaan. Viron ralli palaa MM-sarjaan kaudella 2025. == Voittajat == Kausi Kuljettaja Kartanlukija Auto Raportti 2010 Markko Märtin Kristo Kraag Ford Focus RS WRC 03 Raportti 2011 Mads Østberg Jonas Andersson Ford Fiesta RS WRC Raportti 2012 Mads Østberg Jonas Andersson Ford Fiesta RS WRC Raportti 2013 Georg Gross Raigo Mõlder Ford Focus RS WRC 08 Raportti 2014 Ott Tänak Raigo Mõlder Ford Fiesta R5 Raportti 2015 Aleksei Lukjanuk Aleksei Arnautov Mitsubishi Lancer Evo X Raportti 2016 Ralfs Sirmacis Māris Kulšs Škoda Fabia R5 Raportti 2017 Ei järjestetty. Ei järjestetty. Ei järjestetty. Ei järjestetty. 2018 Ott Tänak Martin Järveoja Toyota Yaris WRC Raportti 2019 Ott Tänak Martin Järveoja Toyota Yaris WRC Raportti 2020 Ott Tänak Martin Järveoja Hyundai i20 Coupe WRC Raportti 2021 Kalle Rovanperä Jonne Halttunen Toyota Yaris WRC Raportti 2022 Kalle Rovanperä Jonne Halttunen Toyota GR Yaris Rally1 Raportti 2023 Kalle Rovanperä Jonne Halttunen Toyota GR Yaris Rally1 Raportti Lähde: Lähde: Lähde: Lähde: Lähde: == Lähteet == == Aiheesta muualla == * Rallin viralliset sivut
Pekka Alava

Pekka Alava (28. marraskuuta 1897 Sortavalan maalaiskunta – 20. tammikuuta 1977) oli suomalainen kuvanveistäjä.Suomen Kuvataiteilijamatrikkeli : Pekka Alava Pekka Alava osallistui Suomen Taiteilijain näyttelyihin vuosina 1935, 1937, 1941, 1942, 1945 ja 1946 sekä Suomen Kuvanveistäjäliiton näyttelyyn. Alava toimi osastonjohtajana Werner Söderström Oy:ssä Porvoossa 1929–1962. == Teoksia == * Tatu Vaaskiven pronssipatsas. 1945 WSOY:n kirjallisuussäätiön veistoskokoelma * Poika ja kala : suihkukaivoveistos, Porvoon Kaupunginpuisto 1947 Porvoon Kaupunginpuisto == Palkinnot == * Lunastus Eino Leinon patsaskilpailussa 1951 * III palkinto Suomen Marsalkan ratsastajapatsaskilpailussa 1954 ja V sija uusintakilpailussa 1954 * Lunastus presidentti K. J. Ståhlbergin patsaskilpailussa 1954 == Lähteet == == Aiheesta muualla == * Suomalaisen kuvataiteen bibliografia : Pekka Alava Luokka:Suomalaiset kuvanveistäjät Luokka:Vuonna 1897 syntyneet Luokka:Vuonna 1977 kuolleet
Jock Clear

Jock Clear (s. 12. syyskuuta 1963 Portsmouth, Hampshire, Englanti) on brittiläinen insinööri. Hän toimii Formula 1 -talli Ferrarin suorituskyvystä vastaavana insinöörinä. Hän on aiemmin toiminut Jacques Villeneuven, Rubens Barrichellon, Takuma Satōn ja Nico Rosbergin kisainsinöörinä, sekä Lewis Hamiltonin ja Michael Schumacherin insinöörinä. ==Lähteet== Luokka:Brittiläiset insinöörit Luokka:Formula 1 -tallien työntekijät Luokka:Ferrarin henkilöstö Luokka:Vuonna 1963 syntyneet Luokka:Elävät henkilöt
Paavo Sainio

Paavo Sainio (16. heinäkuuta 1899 – 23. joulukuuta 1982) oli suomalainen Turussa asunut graafikko ja taidemaalari.Suomen Kuvataiteilijamatrikkeli : Paavo Sainio Paavo Sainio opiskeli Turun Taideyhdistyksen piirustuskoulussa Teodor Schalinin ja Ragnar Ungernin johdolla 1924–1928 sekä Tukholmassa Ruotsin Kuninkaallisessa taideakatemiassa 1941. Hän osallistui Suomen Taiteilijain näyttelyihin vuosina 1934, 1935, 1936, 1939, 1941, 1942 ja 1943 sekä Suomen Kuvataidejärjestöjen Liiton näyttelyyn vuonna 1970. Sainion teoksia oli esillä ulkomailla Lontoossa 1938 sekä Leningradissa ja Bulgarian Varnassa 1970. Sainio tallensi maisemia ja kaupunkinäkymiä Turusta ja Turun saaristosta sekä grafiikan että maalausten muodossa. Hän maalasi myös muotokuvia turkulaisista ja varsinaissuomalaisista vaikuttajista.Hanna Kulmalan Antiikkia ja arkipäivää -blogi : Paavo Sainio ja perinteiset Turku- maisemat == Teoksia == * Näkymä Turusta : guassi. 1961 * Ravintola Pinella : öljymaalaus. 1965 == Lähteet == == Aiheesta muualla == * Suomalaisen kuvataiteen bibliografia : Paavo Sainio Luokka:Suomalaiset taidegraafikot Luokka:Suomalaiset taidemaalarit Luokka:Vuonna 1899 syntyneet Luokka:Vuonna 1982 kuolleet
Colosseon metroasema

Colosseon metroasema on Rooman metron B-linjan metroasema. Se sijaitsee Montin rionessa. Colosseo sijaitsee Circo Massimon ja Cavourin metroasemien välissä. Asema sijaitsee Colosseumin vieressä. Luokka:Rooman metroasemat
Aeroflotin lento 7425

Aeroflotin lento 7425 oli Aeroflotin reittilento Karšista Ufan kautta Leningradiin. 10. heinäkuuta 1985 lennolla käytetty Tupolev Tu-154B-2 syöksyi maahan lähellä Utškudukia lentäjän virheen vuoksi. Kone nousi Karšista lähdettyään matkalentokorkeuteen hitaasti, lähes sakkausnopeudella. Vaakalennossa hidas nopeus sai koneen värisemään, minkä miehistö luuli johtuvan moottoriongelmista. He laittoivat moottorit tyhjäkäynnille. Kone jatkoi vaakalentoa hidastaen vauhtiaan, kunnes lopulta sakkasi, joutui syöksykierteeseen ja syöksyi maahan. Kaikki 191 matkustajaa ja yhdeksän miehistön jäsentä kuolivat onnettomuudessa. Onnettomuus on kuolonuhrien määrällä mitattuna pahin, jossa mukana on Tupolev Tu-154 sekä pahin nykyisen Uzbekistanin alueella sattunut onnettomuus. == Lähteet == Luokka:Lento- onnettomuudet Uzbekistanissa Luokka:Vuoden 1985 lento-onnettomuudet
Elsa Fohström

thumb|Elsa Fohströmin maalama muotokuva Selim Lemströmistä Elsa Alexandra Fohström (8. elokuuta 1875 Helsinki – 18. kesäkuuta 1952) oli suomalainen taidemaalari.Suomen Kuvataiteilijamatrikkeli : Elsa Fohström Elsa Fohström opiskeli Suomen Taideyhdistyksen piirustuskoulussa 1892–1898 sekä Helsingin yliopiston piirustussalissa ja Pariisissa Académie Colarossissa 1913 ja Académie Modernessa 1914. Hän osallistui Suomen Taiteilijain näyttelyihin vuosina 1915, 1926–1928, 1931–1938 ja 1943. == Lähteet == == Aiheesta muualla == * Suomalaisen kuvataiteen bibliografia : Elsa Fohström Luokka:Suomalaiset taidemaalarit Luokka:Vuonna 1875 syntyneet Luokka:Vuonna 1952 kuolleet
Elsa Linnos

Elsa Linnos (vuoteen 1933 Lindfors, 6. tammikuuta 1897 Pietari – 10. heinäkuuta 1987) oli suomalainen taidemaalari.Suomen Kuvataiteilijamatrikkeli : Elsa Linnos Elsa Linnos opiskeli Suomen Taideyhdistyksen piirustuskoulussa 1920–1924 sekä Pariisissa Académie Colarossissa 1923–1924. Hän osallistui Suomen Taiteilijain näyttelyihin vuosien 1925 ja 1961 välillä sekä Suomen Taideakatemian 3-vuotisnäyttelyyn 1950. Ulkomailla hänen teoksiaan oli esillä Naistaiteilijoiden näyttelyssä Saksassa 1943 ja Tukholmassa 1947. == Palkinnot == * I palkinto Alahärmän kirkon alttaritaulukilpailussa 1948 == Lähteet == == Aiheesta muualla == * Suomalaisen kuvataiteen bibliografia : Elsa Linnos * Ylen Elävä arkisto : Suurmies sovittautuu pieneen autoon, kirjailija F. E. Sillanpää taiteilija Elsa Linnoksen ateljeessa jossa hänestä maalattiin muotokuvaa, filmi vuodelta 1950 Luokka:Suomalaiset taidemaalarit Luokka:Vuonna 1897 syntyneet Luokka:Vuonna 1987 kuolleet
Mattia Binotto

Mattia Binotto (s. 3. marraskuuta 1969 Lausanne, Sveitsi) on sveitsiläinen entinen Formula 1 -talli Ferrarin tallipäällikkö. Vuonna 1994 Binotto valmistui Lausannen teknillisestä korkeakoulusta koneinsinööriksi. Sen jälkeen hän suoritti Italiassa moottoriajoneuvoinsinöörin maisterintutkinnon. Vuodet 1995–2003 hän toimi Ferrarin testitallin moottori-insinöörin johtajana. Vuodet 2004–2006 Binotto toimi tallin kisainsinöörina ja vuonna 2007 Kimi Räikkösen pääinsinöörinä. Lokakuussa 2013 hänet nimitettiin tallin moottori- ja elektroniikkayksikön apulaisjohtajaksi. Heinäkuussa 2016 hänet nimitettiin Ferrarin tekniseksi johtajaksi korvaten tehtävässään James Allisonin. Tammikuussa 2019 ilmoitettiin, että Binotto korvaa Maurizio Arrivabenen Ferrarin tallipäällikkönä. Hän toimi Ferrarin tallipäällikkönä vuoden 2022 loppuun asti, jolloin hänet korvasi Frédéric Vasseur. ==Lähteet== Luokka:Sveitsiläiset henkilöt Luokka:Formula 1 -tallien työntekijät Luokka:Formula 1 -tallipäälliköt Luokka:Ferrarin henkilöstö Luokka:Vuonna 1969 syntyneet Luokka:Elävät henkilöt
Dagmar Furuhjelm

Dagmar Eleonora Furuhjelm (28. kesäkuuta 1868 Helsinki – 20. helmikuuta 1918 Helsinki) oli suomalainen taidemaalari.Suomen Kuvataiteilijamatrikkeli : Dagmar FuruhjelmKansallisgalleria - Taidekokoelmat : Dagmar Furuhjelm ==Henkilöhistoria== Dagmar Furuhjelmin vanhemmat olivat Viipurin hovioikeuden presidentti Harald Victor Wilhelm Furuhjelm (1810–1872) ja Eva Mathilda Aglaè von Kothen (1825–1914).Martti Strangin Geneanet-sivusto : Dagmar Leonora Furuhjelm Hän opiskeli Blanc Garinin johdolla Brysselissä ja osallistui Suomen Taiteilijain näyttelyihin vuosina 1893, 1896 ja 1899. Protokollasihteeri Elis Furuhjelm ja oikeusneuvos Knut Gustaf Victor Furuhjelm, molemmat myös valtiopäivämiehiä, olivat Dagmar Furuhjelmin veljiä. == Teoksia == * Ateria : öljymaalaus. * Kaksi naista tuvassa : öljymaalaus. * Kehräävä tyttö : öljymaalaus. * Äidin suru : öljymaalaus. 1891 == Lähteet == == Aiheesta muualla == * Suomalaisen kuvataiteen bibliografia : Dagmar Furuhjelm * Het atelier van de kunstenaar Blanc-Garin in Schaarbeek, Dagmar De Furuhjelm Luokka:Suomalaiset taidemaalarit Luokka:Vuonna 1868 syntyneet Luokka:Vuonna 1918 kuolleet
Luettelo televisiosarjan Jonttu-Fantti ja hänen ystävänsä jaksoista

Tämä on luettelo televisiosarjan Jonttu-Fantti ja hänen ystävänsä jaksoista. == Jaksoluettelo: == === Ensimmäinen tuotantokausi === # Suomenkielinen nimi Englanninkielinen nimi 1\. ? Beginnings 2\. ? Under the Bad 3\. Parhaat ystävät Best of Friends 4\. ? The Thing Outside 5\. ? Helpless 6\. ? Moving House 7\. ? Playing Games 8\. Syntymäpäivälahjat The Birthday Present 9\. ? Wind Chimes 10\. ? Sharing 11\. Huviretkellä The Picnic 12\. ? Cleaning Day === Toinen tuotantokausi === # Suomenkielinen nimi Englanninkielinen nimi 13\. ? The Camping Trip 14\. ? Secrets 15\. ? Homeless 16\. ? Battle of the Bed 17\. ? Crying Wolf 18\. ? A Case of Trust 19\. ? Being Good 20\. ? Baby of the Family 21\. Konsertti The Concert 22\. ? Blast Off 23\. Syntymäpäivä juhla The Birthday Party 24\. ? The Big Freeze 25\. ? Operation Squeaky 26\. ? Buried Treasure === Kolmas tuotantokausi === # Suomenkielinen nimi Englanninkielinen nimi 27\. ? Diesel Tries to Fly 28\. ? Dinosaur Tracks 29\. ? The Pink Thread 30\. ? Melissa's Dinosaur 31\. ? Diesel Who 32\. ? The Homecoming 33\. Kolme pientä porsasta The Three Little Pigs 34\. ? Disappearing Act 35\. ? Growing Up 36\. ? The Flood 37\. ? The Toy Orchestra 38\. ? The Money Box 39\. ? The Television Set 40\. ? The Toy Hospital 41\. Matka kuuhun A Trip to the Moon 42\. ? The Loose Tooth 43\. ? The Fancy Dress 44\. ? The Art Exhibition 45\. ? Finders Keepers 46\. ? Leaving Home 47\. ? Sock Soup 48\. Alvarin syntymäpäivä The Train Conductor 49\. ? The Fun Run 50\. ? The Crying Baby 51\. ? Bringing Up Baby 52\. Kesäloma Going Away === Neljäs tuotantokausi === # Suomenkielinen nimi Englanninkielinen nimi 53\. ? Left Behind 54\. ? All At Sea 55\. Yllätys The Big Surprise 56\. ? Victoria Gets Swapped 57\. ? The Thinker 58\. Pieni punahilkka Little Red Riding Hood 59\. ? The Telephone Exchange 60\. ? Putting Out the Rubbish 61\. Syntymäpäivät ilmapallot The Birthday Balloon 62\. ? Traffic Lights 63\. ? Clowing Around 64\. ? The Hypnotist 65\. ? The Tin Star 66\. ? Three Billy Goats Gruff 67\. ? Shoe Laces 68\. ? Diesel's Taxi 69\. ? Evening News 70\. ? The Toy Bus 71\. ? Alfred and Alphouse 72\. ? The Ghost Train 73\. ? Chicken Pox 74\. ? The Elf 75\. ? Superbot 76\. ? The Christmas Tree 77\. ? Christmas Presents 78\. ? Happy New Year Jonttu-Fantti ja hänen ystävänsä
El Puerto de Santa María

El Puerto de Santa María on kaupunki Cádizin maakunnassa Etelä-Espanjassa. Kaupungin väkiluku on noin 88 000 (2015).Instituto Nacional de Estadística == Kuvia == Ayuntamiento de El Puerto de Santa María.JPG|Casa-Palacio de Reynoso, nykyinen kaupungintalo Castillo de San Marcos, El Puerto de Santa María, España, 2015-12-08, DD 05.JPG|Castillo de San Marcos Iglesia Mayor Prioral 001 - El Puerto de Santa María.jpg|Iglesia Mayor Prioral Monasterio de la Victoria 2009-12-27.jpg|Monasterio de la Victoria ElBuzo-P1080788.JPG|Playa de El Buzo == Lähteet == == Aiheesta muualla == Luokka:Cádizin kunnat
Andrea Stella

Andrea Stella (s. 22. helmikuuta 1971 Orvieto, Italia) on italialainen insinööri. Hän toimi Fernando Alonson kisainsinöörinä McLarenilla. Stella toimi Alonson kisainsinöörinä Ferrarilla myös kaudet 2010–2014, Kimi Räikkösen 2009 ja MotoGP kuljettaja Valentino Rossin 2006. Stella valmistui Rooman yliopistosta lentokoneinsinööriksi. Hän aloitti uransa Ferrarilla vuonna 2000. Vuonna 2020 hänet ylennettiin McLarenilla kisajohtajan tehtäviin. Joulukuussa 2022 Stella nimitettiin Mclarenin tallipäälliköksi kaudesta 2023 eteenpäin korvaten Alfa Romeo Sauberille lähteneen Andreas Seidlin. ==Lähteet== Luokka:Italialaiset insinöörit Luokka:Italialaiset urheiluvaikuttajat Luokka:Formula 1 -tallien työntekijät Luokka:Formula 1 -tallipäälliköt Luokka:Ferrarin henkilöstö Luokka:Vuonna 1971 syntyneet Luokka:Elävät henkilöt
Helny Tigerstedt

Helny Toimi Kristina Tigerstedt, o.s. Kalima (16. maaliskuuta 1888 Viitasaari – 23. syyskuuta 1967) oli suomalainen taidemaalari.Suomen Kuvataiteilijamatrikkeli : Helny Tigerstedt Helny Tigerstedtin vanhemmat olivat Viitasaaren kappalainen Emil Fredrik Kalima, ent. Landgrén (1843–1923) ja Eva Kristina Koljonen (k. 1908).Ateljeetalo Tuulensuu : Viitasaaren kuvataide-elämän kolme ensimmäistä vuosikymmentä (vuodet 1901–1931) Hän opiskeli Eero Järnefeltin johdolla Helsingin yliopiston piirustussalissa 1908–1910 ja 1919–1920, Suomen Taideyhdistyksen piirustuskoulussa 1908 ja 1918–1921. Académie Colarossissa Pariisissa 1924, 1938 ja 1950, Schule Reimannissa Berliinissä 1936 ja Ruotsin kuninkaallisessa taideakatemiassa Tukholmassa 1946 ja 1947. Tigerstedt osallistui Suomen Taiteilijain näyttelyihin vuosina 1920, 1928, 1930, 1935, 1941, 1942, 1943 ja 1945. Hänen teoksiaan oli esillä naistaiteilijoiden näyttelyssä Saksassa 1943. Tigerstedt maalasi maisemia, muotokuvia ja asetelmia. == Teoksia == * Syysmaisema Lauttasaaresta : öljymaalaus. * Kukka-asetelma : öljymaalaus. * Makaava mall : öljymaalaus. 1909 * Miina Sillanpään muotokuva : öljymaalaus. 1941 == Kirjallisuutta == * Veikko Puranen : Taidemaalari Helny Tigerstedt 1888 - 1967. Veikko Puranen, Viitasaari 1999 == Lähteet == == Aiheesta muualla == * Suomalaisen kuvataiteen bibliografia : Helny Tigerstedt Luokka:Suomalaiset taidemaalarit Luokka:Vuonna 1888 syntyneet Luokka:Vuonna 1967 kuolleet
Keşlə FK

Keşlə FK () on jalkapalloseura Bakun kaupungista. Se pelaa maansa korkeimmalla sarjatasolla Azerbaidžanin Valioliigassa. Maansa mestaruuden İnter Baku on voittanut vuosina 2008 ja 2010. Seura vaihtoi nimensä İnter Bakusta Keşləan lokakuussa 2017. ==Historia== İnter Baku on perustettu vuonna 1997 nimellä Khazar University. Se aloitti amatöörisarjoista, mutta nousi vuonna 1999 Azerbaidžanin Valioliigaan sijoittuen ensimmäisellä kaudella 11. eli toiseksi viimeiseksi. Seuraavina kausina sijoitukset olivat 7. ja 3. Kauden 2003-04 sijoitus neljänneksi takasi paikan UEFA Intertoto Cupin, mutta seura hävisi toisella kierroksella suomalaiselle Tampere Unitedille yhteismaalein 3-1. Kesällä 2004 seuran nimi vaihtui nykyiseen İnter Bakuin. Seura voitti ensimmäisen mestaruutensa kaudella 2007-08, mikä takasi paikan seuraavan kauden Mestarien liigaan. Baku voitti makedonialaisen Rabotničkin vierasmaalisäännön turvin, mutta toisella kierroksella serbialainen Partizan oli parempi yhteismaalein 3-1. Baku pääsi kaudella 2009-10 pelaamaan Eurooppa- liigaa, jolloin slovenialainen Spartak Trnava oli ensimmäisellä karsintakierroksella parempi maalein 5-2. İnter Baku voitti toisen mestaruutensa vuonna 2010, joka takasi paikan jälleen Mestarien liigan kaudelle 2010-11. Tällöin puolalainen Lech Poznań voitti lopulta toisella karsintakierroksella rangaistuspotkukilpailun jälkeen. Kauden 2012-13 Eurooppa-liigan ensimmäisellä karsintakierroksella Baku voitti virolaisen Narva Transin toisessa osaottelussa 5-0, mikä oli tuolloin ennätys. Toisella kierroksella kreikkalainen Asteras Tripolis oli parempi rangaistuspotkukilpailun jälkeen. Seuraavan kauden Eurooppa-liigan ensimmäisellä karsintakierroksella İnter Baku voitti suomalaisen IFK Mariehamnin 3-1, mutta toisella kierroksella norjalainen Tromsø oli parempi maalein 2-1. Kaudella 2014-15 Baku eteni jälleen toiselle karsintakierrokselle Eurooppa-liigassa voitettuaan ensin moldovalaisen FC Tiraspolin, mutta toisella kierroksella ruotsalainen Elfsborg oli parempi rangaistuspotkukilpailun jälkeen. Eurooppa-liigan kaudella 2015-16 İnter Baku voitti ensimmäisellä kierroksella albanialaisen Laçin vierasmaalisäännön turvin, toisella kierroksella FH:n, mutta kolmannella kierroksella espanjalainen Athletic Bilbao oli parempi maalein 2-0. Seura vaihtoi nimensä nykyiseen Keşlə FK:hon lokakuussa 2017. ==Lähteet== Luokka:Azerbaidžanilaiset jalkapalloseurat Luokka:Vuonna 1997 perustetut urheiluseurat Luokka:Bakun urheilu
Pi Sarpaneva

Ann-Mari ”Pi” Sarpaneva (o.s. Holmberg, 14. joulukuuta 1933 Helsinki – 27. joulukuuta 2019 Helsinki) oli suomalainen sisustusarkkitehti. Sarpaneva opiskeli Taideteollisessa oppilaitoksessa. Hän suunnitteli vaatteita (Finn- Flare) ja kesäasuntoja. Hän toimi freelance-suunnittelijana 1954–1970 ja perusti Maj Kuhlefeltin kanssa P & M Design Ab:n, jossa hän työskenteli vuodesta 1970.Kuka kukin on 2003, s. 905. Helsinki 2002. ISBN 951-1-18086-X Hän oli tunnettu suunnittelemistaan työvaatteista, joita on kuvattu tarkoituksenmukaisiksi ja kauniiksi. Pi Sarpaneva oli naimisissa Timo Sarpanevan kanssa vuosina 1954–1970. Heille syntyi kaksi lasta. ==Lähteet== == Aiheesta muualla == * Pi Sarpanevan muistokirjoitus Helsingin Sanomissa. Luokka:Suomalaiset sisustusarkkitehdit Luokka:Suomalaiset muotoilijat Luokka:Kuuluisien suomalaisten henkilöiden puolisot Luokka:Vuonna 1933 syntyneet Luokka:Vuonna 2019 kuolleet
Ntare V

Ntare V (alkup. Charles Ndizeye, (2. joulukuuta 1947 – 29. huhtikuuta 1972) oli afrikkalaisen Burundin valtion viimeinen kuningas eli Mwemi. Hän hallitsi Burundia 3. syyskuuta 1966 – 28. marraskuuta 1966. Hän oli syrjäyttänyt isänsä kuningas Mwambutsa IV:n samana vuonna. Ntare V puolestaan syrjäytettiin kenraali Michel Micomberon johtamassa sotilasvallankaappauksessa, jonka jälkeen Burundi julistettiin tasavallaksi. == Elämänvaiheita == Ntare V:n äiti oli kuningatar Baramparaye (1929–2007). Hänen velipuolensa oli prinssi Louis Ravasogre joka murhattiin hänen ollessaan pääministerinä vuonna 1961. Kuninkaalliseen perheeseen kuuluivat myös sisarpuolet Rosa Paula Iribagziba ja Regina Kanyange. Nuori prinssi sai koulutuksensa Sveitsissä missä kävi erittäin kallista Institut Le Roseyta, jonka tarkoituksena on vahvistaa opiskelijoiden akateemisia kykyjä, urheilullisia taitoja sekä taiteellisia lahjoja. Lyhyen hallituskautensa jälkeen Ntare V eli maanpaossa Länsi-Saksassa ja myöhemmin Ugandassa. Hän palasi kotimaahansa vuonna 1972 ja sai surmansa tapahtumissa, joita ei ole vieläkään täysin selvitetty. Ntare V:n oli tarkoitus asettua asumaan entiseen kuninkaalliseen palatsiin Gitegaan. Hallitus määräsi entisen kuninkaan kotiarestiin tämän saavuttua maahan. Pian Ntare V:n asetuttua entiseen palatsiinsa ja hallituksen määrättyä kotiarestin, Burundin radio väitti hänen muodostavan palkka-armeijaa ja pyrkivän uudelleen valtaan. Osa Burundin hallituksen ministereistä olisi tiedon saatuaan halunnut surmata entisen kuninkaan, kun taas osa olisi halunnut jatkaa kotiarestia. Tilanne jäi virallisesti epäselväksi. Burundin radio väitti lähetyksessään, että entinen kuningas sai surmansa palatsissaan yrittäessä paeta kotiarestista. Kuninkaan kannattajat väittävät, että hänet haettiin palatsista, surmattiin ja ruumis heitettiin joukkohautaan. Maassa oli samaan aikaan käynnissä hutujen ja tutsien välinen sisällissota. == Lähteet == Luokka:Burundin kuninkaat Luokka:Vuonna 1947 syntyneet Luokka:Vuonna 1972 kuolleet Luokka:Burundilaiset henkirikosten uhrit
Viljo Lius

Viljo Johannes Lius (16. syyskuuta 1915 Valkjärvi – 5. maaliskuuta 1940 43. Sotasairaala) oli suomalainen IKL:n nuorisojohtaja ja toimittaja.Suomen sodissa 1939-1945 menehtyneet Lius toimi IKL:n nuoriso-osastoksi vuonna 1936 perustetun Mustapaidat-järjestön julkaiseman Luo Lippujen -lehden päätoimittajana. Mustapaidat perustettiin jatkamaan vuonna 1936 lakkautetun Sinimustat-nuorisojärjestön toimintaa, Lius toimi myös IKL:n nuorisojaoston väliaikaisena johtajana.Urho Kekkosen puheenvuoro eduskunnassa 22.11.1938 Lius ei päässyt Akateemisen Karjala-Seuran jäseneksi, koska hän ei seuran johdon mielestä täyttänyt jäsenyyden kelpoisuusvaatimuksia. Jari Hanski : Juutalaisvastaisuus suomalaisissa aikakauslehdissä ja kirjallisuudessa 1918–1944. Kirja kerrallaan, Helsinki 2006, Liuksesta sivulla 38 Lius haavoittui talvisodan aikana 3. maaliskuuta 1940 Viipurissa ja kuoli kaksi päivää myöhemmin sotasairaalassa. Hänet on haudattu Lapualle. == Kirjallisuutta == * Jussi Niinistö : Suomalaisia soturikohtaloita. Suomalaisuuden liitto, Helsinki 1998 ISBN 9519634851 == Lähteet == Luokka:Suomalaiset toimittajat Luokka:Isänmaallisen Kansanliikkeen poliitikot Luokka:Suomalaiset toisessa maailmansodassa kaatuneet Luokka:Vuonna 1915 syntyneet Luokka:Vuonna 1940 kuolleet
Birdy (elokuva)

Birdy on Alan Parkerin ohjaama yhdysvaltalainen draamaelokuva vuodelta 1984. Se perustuu William Whartonin samannimiseen menestysromaaniin (1979), jonka pohjalta käsikirjoituksen laativat Sandy Kroopf ja Jack Behr. Elokuvan musiikin on tehnyt Peter Gabriel. ==Juoni== Kaksi Philadelphiassa varttunutta työväenluokan nuorukaista (Matthew Modine ja Nicolas Cage) joutuvat Vietnamin sotaan, josta toinen palaa henkisesti ja toinen fyysisesti vammautuneena. Toisen nuorukaisen pakkomielteisenä harrastuksena on koko iän ollut ornitologia, ja sotakokemusten jälkeen hän luulee itsekin olevansa lintu. Elokuva valottaa kummankin nuorukaisen taustaa vuorottaisilla takaumilla.Plot Summary, Birdy. Fandango.com. Viitattu 29.7.2016."Birdy." VideoHound's Golden Movie Retriever. Gale. 2008. Haettu 29.7.2016 palvelusta HighBeam Research (vaatii tilauksen): https://www.highbeam.com/doc/1G2-2505902287.html Kopkind, Andrew. "Birdy." The Nation 22.6.1985. Haettu 29.7.2016 palvelusta HighBeam Research (vaatii tilauksen): https://www.highbeam.com/doc/1G1-3823420.html ==Vastaanotto ja jälkimaine== Elokuva sai Cannesin elokuvajuhlilla tuomariston Grand Prix’n. The New York Timesin kriitikot valitsivat Birdyn vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== ==Aiheesta muualla== * * Luokka:Vuoden 1984 yhdysvaltalaiset elokuvat Luokka:Alan Parkerin ohjaamat elokuvat Luokka:Yhdysvaltalaiset draamaelokuvat
Pitkäjärven koulu

Pitkäjärven koulu on Kangasalla, Vatialan kylässä sijaitseva koulu. Koulussa opiskelee noin 500 oppilasta 7-9 luokilla. == Koulun tilat == Pitkäjärven koulu on rakennettu ajatellen eri käyttäjäryhmiä. Niin koululaiset, yhdistykset kuin urheilijat ja musiikin harrastajatkin on huomioitu monella tapaa. Koulussa on muun muassa iso liikuntasali, juoksusuora, kuntosali, 200-paikkainen auditorio, iso ruokala ja hyvin varustellut taideaineiden luokat, jotka ovat iltaisin harrastusryhmien käytössä. == Liikunta ja urheilu == Koulussa järjestetään vuosittain kolme urheilupäivää. Ensimmäinen niistä on koulun oma yleisurheilukilpailu, jossa luokat kilpailevat toisiaan vastaan eri lajeissa. Toinen urheilupäivä on talviliikuntapäivä, jossa oppilaat saavat valita mieluisen talviliikuntalajin ja liikkua sen parissa koko päivän. Vaihtoehtoina ovat esimerkiksi hiihto, luistelu, jääkiekko, retkiluistelu, lumikenkäily, laskettelu ja avantouinti. Kolmas urheilupäivä on kävelypäivä joka on ohjelmassa aina kevään viimeisellä kouluviikolla. Oppilaat aloittavat koulupäivän kävelemällä noin 8 km kävelylenkin kisapirtin maastossa ja kerääntyvät sen jälkeen koulun kentälle seuraamaan opettajat vastaan 9. luokkalaiset -pesäpallopeliä. Koulun oppilaat osallistuvat oman koulun urheilutapahtumien lisäksi joka vuosi myös Aamulehden viestikarnevaaleille ja moniin koululiikuntaliiton urheilukilpailuihin. Koulussa järjestetään myös joka vuosi luokkien välinen salibandyturnaus. Turnauksen pelejä pelataan aina välitunneilla ja turnaus huipentuu ennen vappua pelattavaan finaalipeliin. == Lähteet == * Pitkäjärven koulu / Luokat 7-9; Kangasala.fi Luokka:Kangasalan peruskoulut Luokka:Vatiala
Puerto de Luna (New Mexico)

Puerto de Luna (paikallisesti lyhennettynä usein PDLRobert Hixson Julyan: The Place Names of New Mexico (1998), s. 278) on väestönlaskennallinen asuinpaikka (Census-designated place) New Mexicon osavaltiossa Yhdysvalloissa. Puerto de Lunan väkiluku on 146 (heinäkuu 2016).http://newmexico.hometownlocator.com/nm/guadalupe/puerto-de-luna.cfm Puerto de Lunan nimi juontuu Luna-nimisestä perheestä, joka asettui asumaan Puerto Creek-joen suulle 1860-luvulla ja siirtyi myöhemmin kylän nykyiselle paikalle. (Stanley Grocchiolan teorian mukaan nimi puerto viittaa paikkaan, josta Lunan perheelle työskennelleet lammaspaimenet keräsivät polttopuita; puerto tarkoitti siirtomaa-ajan New Mexicossa polttopuiden aluetta.) 1880-luvulla Puerto de Lunan väkiluku oli 1500, ja se oli Guadalupen piirikunnan pääkaupunki. Myöhemmin pääkaupunki siirrettiin Santa Rosaan. Santa Rosaan on matkaa noin 10 mailia (noin 16 kilometriä). == Lähteet == == Aiheesta muualla == Luokka:New Mexicon väestönlaskennalliset asuinpaikat
Hugues de Chaunac

Hugues de Chaunac (s. 30. huhtikuuta 1946 Baden-Baden, Saksa) on saksassa syntynyt ranskalainen liikemies ja moottoriurheilu vaikuttaja. Hän perusti ranskalaisen autotehtaan Orecan vuonna 1973. Hän oli myös entisen Formula 1 -tallin AGS:n päällikkö. Hänen johdollaan Oreca on onnistunut voittamaan Daytonan 24 tunnin ajon vuonna 2000 ja Sebringin 12 tunnin ajon vuonna 2011. Nykyisin de Chaunac toimii FIA World Endurance Championship -sarjassa Toyotan urheilullisena neuvonantajana. == Aiheesta muualla == * Twitter Luokka:Moottoriurheilun henkilöt Luokka:Vuonna 1946 syntyneet Luokka:Elävät henkilöt
Kittilän kirkonkylä

Kittilän kirkonkylä on Kittilän kuntakeskus, jossa toimii kunnan ja valtion virastoja ja johon on keskittynyt kaupallisia ja kulttuuripalveluja. Kantatie 79 Rovaniemeltä Muonioon johtaa kirkonkylän läpi. Kyläraitilla on pituutta nelisen kilometriä. Ounasjoki kulkee lähimmillään parinsadan metrin päässä kantatiestä sen koillispuolella ja kevättulvat ovatkin aiheuttaneet vahinkoja ja tulvasuojauksen tarvetta kirkonkylällä. Vuoden 2021 lopussa Kittilän kirkonkylän taajaman väkiluku oli 2 192, ja sen pinta-ala oli 4,59 neliökilometriä. Kirkonkylässä on valtion ja kunnan virastoja, terveyskeskus ja kirjasto. == Nähtävyyksiä == Kirkonkylässä on Carl Ludvig Engelin suunnittelema vuonna 1831 valmistunut puukirkko. Kylällä on kittiläläisen taidemaalari Einari Junttilan entinen kotitalo, jossa toimii Junttilan töitä esittelevä museo. Myös toisen kylän taiteilijan, kuvataiteilija Kalervo Palsan asuinmökki ja ateljee on kunnostettu vierailukohteeksi. == Lähteet == Luokka:Kittilän kylät Luokka:Suomen kirkonkylät Luokka:Suomen kuntakeskukset Luokka:Kittilän taajamat